Diari Oficial de la Generalitat Valenciana


Sumari del DOGV 7887, del 04-10-2016 (2016/7518)

Notificació de la sentència dictada en el procediment de divorci contenciós número 249/2015.
--------------------------------------------------------------------------------------------

### Dades del document

Número de DOGV
:   7887

Data del DOGV
:   04-10-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7518


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 249/2015. [2016/7518]  
Procediment: divorci contenciós número 000249/2015-M  
Part demandant: Anne Katty Preciado Valencia.  
Part demandada: José Castro Alcalá i ministeri fiscal.  
En el judici a què es fa referència s'ha dictat la resolució que té el text que, literalment, és com segueix:  
  
«Dispositiva  
Dispose la dissolució per divorci del matrimoni format per Anne Katty Preciado Valencia i José Castro Alcalá, contret el 24 de maig de 2003 a la localitat d'Elx, inscrit al registre civil d'aquesta població al tom 183, pàgina 329 de la secció 2a, amb els efectes que li són propis, i en especial:  
1. Els cònjuges podran viure separats, queden revocats els consentiments i poders que els cònjuges s'hagueren atorgat entre si, i cessa la possibilitat de vincular béns privatius de l'altre cònjuge en l'exercici de la potestat domèstica.  
2. Es modifiquen les mesures adoptades en la Sentència de separació número 1065/2005, de data 14 de desembre de 2005, dictada en actuacions número 709/2005 d'aquest Jutjat de Primera Instància número 6 d'Elx en els termes següents:  
- Es disposa la privació a José Castro Alcalá de la pàtria potestat sobre la menor, M. C. C. P., que serà exercida de forma exclusiva per la mare, Anne Katty Preciado Valencia, la qual exercirà la guarda i custòdia de la menor.  
- Se suprimeix el règim de visites i comunicació amb el pare i es manté la resta de mesures de l'esmentada sentència.  
3. Tot això sense fer una especial imposició de les costes causades.  
Una vegada siga ferma aquesta sentència, remeteu un testimoniatge d'aquesta al registre civil corresponent al lloc de celebració del matrimoni perquè es realitze l'oportuna anotació marginal.  
Notifiqueu aquesta resolució a les parts i feu-los saber que, contra aquesta interlocutòria, hi poden interposar un recurs d'apel·lació, mitjançant la presentació d'un escrit de preparació del recurs davant d'aquest tribunal dins del termini de 20 dies hàbils comptador des de l'endemà de la notificació, en què l'apel·lant ha d'exposar les al·legacions en què basa la impugnació, a més d'esmentar la resolució objecte d'apel·lació i els pronunciaments que impugna (art. 458 LECn). D'acord amb la disposició addicional 15a de la Llei Orgànica del Poder Judicial (LO 1/2009, que modifica la LO 6/1985), la part que interpose un recurs contra aquesta resolució, com a requisit indispensable per a tramitar-lo, haurà de constituir un dipòsit de 50 euros en el compte de dipòsits i consignacions d'aquest jutjat.  
Són eximits de la constitució del dipòsit per a recórrer aquells que tinguen reconegut el dret d'assistència jurídica gratuïta (DA 15a LO 6/1985, d'1 de juliol, del Poder Judicial).  
Incloeu l'original d'aquesta resolució en el llibre de sentències, i deixeu-ne un testimoniatge en les actuacions.  
Aquesta és la meua sentència que, jutjant d'acord amb el dret, pronuncie, mane i firme.  
Publicació. L'estenc jo, el lletrat de l'Administració de Justícia, per a fer constar que seguidament es procedeix a fer pública la sentència dictada mitjançant la notificació a les parts. En done fe.»  
  
Atés que es desconeix el domicili o la residència actuals de la part demandada, i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació.  
  
Elx, 28 de setembre de 2016.- El lletrat de l'Administració de Justícia: Francisco Javier García Navarro.